OpenLLM-France/wikimedia huggingface dataset:
# Mapleton (Iowa)

Mapleton és una població dels Estats Units a l'estat d'Iowa. Segons el cens del 2000 tenia 1.416 habitants.

## Demografia

Segons el cens del 2000, Mapleton tenia 1.416 habitants, 582 habitatges, i 346 famílies. La densitat de població era de 339,6 habitants/km².
Dels 582 habitatges en un 23,5% hi vivien nens de menys de 18 anys, en un 50,2% hi vivien parelles casades, en un 5,3% dones solteres, i en un 40,4% no eren unitats familiars. En el 38,1% dels habitatges hi vivien persones soles el 26,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,82.
Per edats la població es repartia de la següent manera: un 18,7% tenia menys de 18 anys, un 6% entre 18 i 24, un 18,9% entre 25 i 44, un 19,4% de 45 a 60 i un 36,9% 65 anys o més.
L'edat mediana era de 50 anys. Per cada 100 dones de 18 o més anys hi havia 76 homes.
La renda mediana per habitatge era de 29.479 $ i la renda mediana per família de 38.063 $. Els homes tenien una renda mediana de 27.344 $ mentre que les dones 18.158 $. La renda per capita de la població era de 19.516 $. Entorn del 6,5% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mapleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Mapleton». American Fact Finder. Oficina del Cens dels Estats Units, 12-01-2010.
# Titanoceratop

El titanoceratop (Titanoceratops, "cara banyuda titànica") és un gènere de dinosaure ceratop casmosaurí gegant que va viure al Cretaci superior (Campanià superior, 73-74 Ma) en el que actualment és Nou Mèxic, Estats Units. Es tracta del triceratopsini més antic conegut. Fou descrit per primera vegada per Nicholas R. Longrich l'any 2011 i l'espècie tipus és Titanoceratops ouranous. Prèviament a aquest estudi, es pensava que titanoceratop era un exemplar aberrant i excepcionalment gran de pentaceratop, fins que es va descobrir que no presentava els caràcters diagnòstic d'aquest altre gènere. El titanoceratop era el tàxon germà d'un clade format pel eotriceratop, el triceratop i el torosaure.

## Referències

* ↑ Nicholas R. Longrich «Titanoceratops ouranous, a giant horned dinosaur from the Late Campanian of New Mexico». Cretaceous Research, vol. en impremta, 2011. DOI: 10.1016/j.cretres.2010.12.007. «Còpia arxivada». Arxivat de l'original el 2016-08-16. [Consulta: 28 setembre 2021].
# BQP (complexitat)

En complexitat computacional, BQP (bounded-error quantum polynomial time) és la classe de complexitat que conté els problemes de decisió que es poden resoldre amb un computador quàntic usant una quantitat de temps de computació polinòmic, amb una probabilitat d'error de com a molt 1/3 a totes les instàncies. És la classe anàloga quàntica de la classe BPP.
Un problema de decisió és de la classe BQP si existeix un algorisme quàntic (un algorisme que funciona en un computador quàntic) que resol el problema de decisió amb una alta probabilitat i es garanteix que ho fa en temps polinòmic. Una execució de l'algorisme soluciona el problema amb una probabilitat d'almenys 2/3.

## Definició

BQP es pot veure com els llenguatges associats a certes families de circuits quàntics amb un error fitat. Un llenguatge L és a BQP si i només si existeix una família de circuits quàntics de complexitat polinòmica en temps $\{Q_{n}:n\in {\mathbb {N} }\}$tal que:
* per tot $n\in \mathbb {N}$, Q$_n$ agafa n qubits com entrada i 1 bit de sortida.
* per tot x a L, ${\mathrm {Pr} }(Q_{|x|}(x)=1)\geq {\tfrac {2}{3}}$
* per tot x no a L, ${\mathrm {Pr} }(Q_{|x|}(x)=0)\geq {\tfrac {2}{3}}$
També es pot definir BQP en termes de màquines de Turing quàntiques. Un llenguatge L és a BQP si i només si existeix una màquina de Turing quàntica polinòmica que accepta L amb un error d'almenys 1/3 per totes les instàncies.

## Relació amb d'altres classes

La classe està definida per un computador quàntic i la seva correspondència natural per un computador ordinari (o una màquina de Turing i una font d'atzar) és la classe BPP. Com les classes P i BPP, BQP compleix que BQP$^{BQP}$ = BQP.
BQP conté P i BPP i està continguda dins AWPP, PP i PSPACE. Les relacions conegudes són les següents:
   ${\mathsf {P\subseteq BPP\subseteq BQP\subseteq AWPP\subseteq PP\subseteq PSPACE}}$
La relació entre BQP i NP no es coneix. Afegint postselecció a BQP dona la classe de complexitat PostBQP que es equivalent a PP.

## Referències

* ↑ 1974-, Nielsen, Michael A.,. Quantum computation and quantum information. Cambridge: Cambridge University Press, 2000. ISBN 0521632358.
* ↑ Bernstein, Ethan; Vazirani, Umesh «Quantum Complexity Theory» (en anglès). SIAM Journal on Computing, 26, 5, 01-10-1997, pàg. 1411–1473. DOI: 10.1137/s0097539796300921. ISSN: 0097-5397.
* ↑ Fortnow, Lance; Rogers, John «Complexity Limitations on Quantum Computation». Journal of Computer and System Sciences, 59, 2, 01-10-1999, pàg. 240–252. DOI: 10.1006/jcss.1999.1651. ISSN: 0022-0000.
* ↑ Aaronson, Scott «Quantum computing, postselection, and probabilistic polynomial-time» (en anglès). Proceedings of the Royal Society of London A: Mathematical, Physical and Engineering Sciences, 461, 2063, 08-11-2005, pàg. 3473–3482. DOI: 10.1098/rspa.2005.1546. ISSN: 1364-5021.
# L'Orient és roig

L'Orient és roig (en xinès simplificat: 东方红; en xinès tradicional: 東方紅; en pinyin: Dōngfāng Hóng) és una cançó que va esdevenir un himne no oficial durant la Revolució Cultural. En aquells convulsos temps se sentia arreu en el moment de despertar el dia i a la posta de sol. La lletra de la cançó se sol atribuir a Li Youyan, tot i que depenent de l'intérpret alguns versos podien canviar. La cançó original era del folklore de la Xina rural, popular a Yan'an a la dècada del 1930.
| Xinès simplificat | Xinès tradicional | Pinyin | Traducció al català |
| 东方红，太阳升， 中国出了个毛泽东。 他为人民谋幸福， 呼尔嗨哟，他是人民大救星！ 毛主席，爱人民， 他是我们的带路人， 为了建设新中国， 呼尔嗨哟，领导我们向前进！ 共产党，像太阳， 照到哪里哪里亮。 哪里有了共产党， 呼尔嗨哟，哪里人民得解放！ | 東方紅，太陽升。 中國出了個毛澤東。 他為人民謀幸福， 呼爾嗨喲，他是人民大救星！ 毛主席，愛人民， 他是我們的帶路人， 為了建設新中國， 呼爾嗨喲，領導我們向前進！ 共產黨，像太陽， 照到哪裡哪裡亮， 哪裡有了共產黨， 呼爾嗨喲，哪裡人民得解放！ | Dōngfāng hóng, tàiyáng shēng, Zhōngguó chū liǎo ge Máo Zédōng, Tā wèi rénmín móu xìngfú, Hū'ěr-hei-yo, tā shì rénmín dà jiùxīng! (Repetir les dues últimes línies) Máo zhǔxí, ài rénmín, Tā shì wǒmén de dàilùrén Wèi liǎo jiànshè xīn Zhōngguó, Hū’ěr-hei-yo, lǐngdǎo wǒmén xiàng qiánjìn! (Repetir les dues últimes línies) Gòngchǎndǎng, xiàng tàiyáng, Zhàodào nǎlǐ nǎlǐ liàng, Nǎlǐ yǒu liǎo Gòngchǎndǎng, Hū‘ěr-hei-yo, nǎlǐ rénmín dé jiěfàng! (Repetir les dues últimes línies) | L'Orient és roig. Ix el sol. De la Xina ve el Mao Zedong Ell obra per la felicitat del poble, Hurra, és el gran alliberador del poble! (Repetir les dues últimes línies) El president Mao estima el poble, és el nostre guia: per a crear una Nova Xina. Hurra, ell ens indica la via del futur. (Repetir les dues últimes línies) El partit comunista és com el sol; allà on llueix, allà brilla. Allà on és el partit comunista. Hurra, el poble aconsegueix l'alliberament! (Repetir les dues últimes línies) |

## Obra derivada

De la cançó es va derivar una obra de teatre i un film musical, i va donar nom a un satèl·lit xinès.

## Referències

* ↑ Foster, Peter. "East is Red is the siren song of China's new generation". The Telegraph. May 10, 2009. Retrieved June 28, 2014.
* ↑ Kraus, Curt. Pianos and Politics in China: Middle-Class Ambitions and the Struggle over Western Music . Nova York: Oxford University Press, 1989. Retrieved June 28, 2014.
* ↑ «"Transformation of a Love Song", accessed 2010-09-19».
* ↑ https://www.bannedthought.net/China/MaoEra/GPCR/Scholarly/ReadingRevolution-ArtAndLiteracyDuringGPCR-2016.pdf
* ↑ Jung Chang i Jon Halliday. Mao. La historia desconocida Editorial Taurus.2006. Pàg 595
* ↑ Tan, Ye; Yun, Zhu. Historical Dictionary of Chinese Cinema (en anglès). Rowman & Littlefield, 2012, p. 172. ISBN 0810867796.
* ↑ McDowell, Jonathan. «Jonathan's Space Page». [Consulta: 13 desembre 2013].

## Enllaços externs

* http://www.morningsun.org/east/
* http://www.telegraph.co.uk/news/worldnews/asia/china/5303764/East-is-Red-is-the-siren-song-of-Chinas-new-generation.html
# Blatné Remety

Blatné Remety és un poble i municipi d'Eslovàquia a la regió de Košice.

## Història

La primera referència escrita de la vila data del 1340.
# Marc Fesneau

Marc Fesneau (París, 11 de gener de 1971) és un polític francès nomenat Ministre delegat de Relacions amb el Parlament i Participació Ciutadana, des de 2018 amb els Primers ministres Édouard Philippe i Jean Castex. Membre del Moviment Democràtic (MoDem), anteriorment president del grup Moviment Demòcrata en l'Assemblea Nacional de 2017 a 2018.

## Carrera política
### Inicis

Fesneau és alcalde del municipi de Marchenoir al departament de Loir i Cher. És conseller regional del partit MoDem a la regió de Centre-Vall del Loira. El 2009, va ser seleccionat per ser el candidat de MoDem a la regió de Centre-Vall del Loira per les Eleccions regionals franceses de 2010.

### Membre de l'Assemblea Nacional, 2017–2018

El juny de 2017 Fesneau va ser elegit a l'Assemblea Nacional i subsegüentment elegit unànimement president del grup MoDem a l'Assemblea Nacional el 25 de juny; encara que Marielle de Sarnez inicialment va anunciar l'intent per presentar-se, finalment va decidir no fer-ho. També és membre del Comitè de Defensa (2017-2018) i del Comitè d'Afers Legals (2018). En aquest càrrec va ser ponent del seu grup en reformes constitucionals.
El setembre de 2018, després que François de Rugy el cita al govern, Fesneau va apostar per la presidència de l'Assemblea Nacional; el lloc va ser per Richard Ferrand.

### Carrera dins el govern

El 2018 Fesneau va ser nomenat Ministre delegat de Relacions amb el Parlament en el govern del Primer ministre Édouard Philippe i per això va deixar l'Assemblea. Va ser reemplaçat pel seu substitut Stéphane Baudu. Va mantenir-se en el càrrec en el govern Jean Castex.

## Referències

* ↑ Harriet Agnew. «France’s new faces: who to watch in Macron's revamped cabinet». Financial Times, 16-10-2018. [Consulta: 4 setembre 2020].
* ↑ «L'Union régionale du Centre choisit Marc Fesneau comme tête de liste», 12-11-2009.
* ↑ «Marc Fesneau élu président du groupe MoDem à l'Assemblée nationale». Agence France-Presse. Le Monde, 25-06-2017.
* ↑ «Marc Fesneau, Assemblea Nacional Francesa».
* ↑ Caroline Vigoureux. «Ferrand, Fesneau, Guévenoux... Un casting pour verrouiller la révision constitutionnelle». L'Opinion., 18-06-2018.
* ↑ «Ferrand sera rapporteur général de la révision institutionnelle». Le Figaro, 22-05-2018.
* ↑ «Le Modem désigne Marc Fesneau comme candidat au perchoir, un «signal» adressé à la majorité». Libération, 12-09-2018. Arxivat de l'original el 2019-04-19. [Consulta: 4 setembre 2020].
* ↑ Harriet Agnew. «French regions' anger with Macron reaches Elysée». Financial Times, 19-10-2018.
# Greensboro (desambiguació)

«Greensboro» té aquests significats:
* Greensboro, ciutat del Comtat de Guilford a l'estat de Carolina del Nord, Estats Units d'Amèrica.
* Greensboro (Alabama)
* Greensboro (Florida)
* Greensboro (Indiana)
* Greensboro (Maryland)
* Greensboro (Vermont)
# Fotogramas de Plata 1972

El lliurament dels 23è Premis Fotogramas de Plata, corresponents a l'any 1972, lliurats per la revista espanyola especialitzada en cinema Fotogramas, va tenir lloc el 30 de gener de 1973 a la residència de la família Nadal, propietària de la revista, al barri de Pedralbes (Barcelona). Per primer cop es va concedir el premi al millor intèrpret de teatre. No hi van estar presents Joan Manuel Serrat (va recollir el premi la seva mare) ni Jane Fonda (va recollir el premi Elena María Tejeiro).

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Analía Gadé | Las melancólicas | Guanyadora |

### Millor intèrpret de cinema estranger

| Actriu | Pel·lícula | Resultat |
| Jane Fonda | Klute | Guanyadora |

### Millor intèrpret de televisió

| Intèrprete | Sèrie de televisió | Resultat |
| José Luis López Vázquez | La cabina | Guanyador |

### Millor intèrpret de teatre

| Intèrpret | Muntatge | Resultat |
| Núria Espert | Yerma | Guanyador |

### Millor activitat musical

| Intèrpret | Resultat |
| Joan Manuel Serrat | Guanyador |

## Referències

* ↑ Analía Gadé en el insólito mundo de Ionesco, La Vanguardia, 31 de gener de 1973

## Vegeu també

* Medalles del Cercle d'Escriptors Cinematogràfics de 1972
* 17a edició dels Premis Sant Jordi de Cinematografia

## Enllaços externs

* Consulta dels Fotogramas de Plata de l'any a l'IMDB
* Revista de Manacor, febrer de 1972
# Azizulhasni Awang

Mohammed Azizulhasni Awang (Dungun, Terengganu, 5 de gener de 1988) és un ciclista malaisi especialista en pista. Guanyador d'una medalla de bronze als Jocs Olímpics de Rio de 2016 en la prova de Keirin. També ha aconseguit cinc medalles als Campionats de Món, una d'elles d'or, sent així el primer ciclista del seu país en fer-ho.

## Palmarès

* 2007
** Campió d'Àsia en Keirin
* 2008
** Campió d'Àsia en Keirin
** Campió d'Àsia en Velocitat
* 2009
** Campió d'Àsia en Velocitat
** Campió d'Àsia en Velocitat per equips
* 2010
** Medalla d'or als Jocs Asiàtics en Keirin
* 2014
** Campió d'Àsia en Velocitat
* 2015
** Campió d'Àsia en Keirin
* 2016
** Medalla de bronze als Jocs Olímpics de Rio de Janeiro en Keirin
* 2017
** Campió del món en Keirin
** Campió d'Àsia en Velocitat

### Resultats a la Copa del Món

* 2008-2009
** 1r a la Classificació general i a les proves de Melbourne i Pequín, en Keirin
* 2009-2010
** 1r a la Classificació general i a la prova de Pequín, en Keirin
* 2010-2011
** 1r a la Classificació general i a la prova de Cali, en Keirin

## Referències

* ↑ «Awang da el primer oro de la historia a Malasia». mundodeportivo.com, 13-04-2017 [Consulta: 13 abril 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Blog personal
# Bernat Nadal

Bernat Nadal és el nom dels següents personatges:
* Bernat Nadal i Crespí (1746 – 1818), bisbe de Mallorca.
* Bernat Nadal Ginard (1942), metge mallorquí.
* Bernat Nadal Nicolau (Manacor, 1950), poeta mallorquí.
# Hen Fruit

Hen Fruit és un curtmetratge de la sèrie “Oswald el conill afortunat”', produït per l'estudi Robert Winkler Productions i estrenada el 4 de febrer de 1929.
# Marc Firm

Marc Firm (en llatí Marcus Firmus) va ser un usurpador del tron imperial romà esmentat a la Història Augusta i també per Flavi Vopisc, que en fa una nota biogràfica.
Segons aquests autors, era un comerciant molt ric de Selèucia de Piera, amic i aliat de Zenòbia de Palmira. Quan Zenòbia va prendre les armes contra els romans, Firm va iniciar una revolta a Alexandria i va aturar el subministrament de gra a Roma. No consta la seva proclamació com emperador sinó que la seva revolta es va fer més aviat per donar suport a la segona revolta de Palmira. Finalment Aurelià el va derrotar i el va matar l'any 273.
La realitat és que res més se sap d'aquest personatge, i es dubta de la seva existència. Als documents egipcis apareix per aquesta època un corrector de nom Claudius Firmus però no sembla el mateix personatge. Potser l'autor de l'Historia Augusta va confondre aquest personatge amb un Firm revoltat cent anys després contra Valentinià II.
Flavi Vopisc diu que tenia un físic potent i atlètic, i una gran força. Destaca la seva riquesa i la magnificència que mostrava. Una moneda atribuïda a aquest usurpador porta la següent llegenda: "ΑΥΤ. Μ. ΦΙΡΜΙΟΣ ΕΥΓΞ".

## Referències

* ↑ Smith, William (ed.). «M. Firmus». A Dictionary of Greek and Roman biography and mythology. [Consulta: 20 juliol 2022].
# Villa Saralegui

Villa Saralegui és una comuna del departament San Cristóbal, a la província de Santa Fe (Argentina), fundada per Antonio de Saralegui y Zarandona.

## Referències

* ↑ Fixta de «Villa Saralegui». Auñamendi Eusko Entziklopedian. [Consulta: 23 de març de 2016]
* ↑ «Villa Saralegui». Portal web del Govern de Santa Fe. [Consulta: 23 de març de 2016]
# Guatlla pintada batallaire

La guatlla pintada batallaire (Turnix suscitator) és una espècie d'ocell de la família dels turnícids (Turnicidae) que habita pastures i matoll de l'est del Pakistan, l'Índia, Sri Lanka, Myanmar, Sud-est asiàtic, est de Tibet, sud-est de la Xina, Hainan, Taiwan, illes Ryukyu, Filipines, Sumatra, Java, illes Petites de la Sonda i Sulawesi.
# Crenicichla mucuryna

Crenicichla mucuryna és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,3 cm de longitud total.

## Distribució geogràfica

Es troba a Sud-amèrica: est del Brasil.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Marc Fleury

Marc Fleury (París, 1968) és un emprenedor fundador de l'empresa JBoss Inc.
És llicenciat en matemàtiques i doctor en física per l'Escola Politècnica de París i Master en física teòrica per l'Escola Normal Superior de París. Va treballar per Sun Microsystems a França fins que va anar als Estats Units on va treballar en diferents projectes Java.
Va focalitzar la seva recerca en el programari intermediari i el 1999 va encetar el projecte JBoss. El 2001 va formar l'empresa JBoss Inc.
Després de vendre la companyia a Red Hat, Fleury esdevingué Vicepresident Senior i Manager General de la Divisió JBoss. Tanmateix, Fleury va agafar un permís de paternitat el gener de 2007, que se suposava que havia de durar fins al 15 de març del mateix any, però el 9 de febrer va fer públic que deixava l'empresa "per perseguir interessos personals, com la docència, recerca en biologia, música i la família".
Fleury va encetar també un blog on parla, entre d'altres de les seves activitats com a DJ tecno a Atlanta.
El 2019 va unir-se a l'organització mundial Societat Mont Pèlerin per contribuir en l'aplicació de la tecnologia blockchain aplicada al món financer.

## Enllaços externs

* CNET: Podia Red Hat perdre el fundador de JBoss?
* Blog tecno de Fleury's
# Villa Santina

Villa Santina (friülà Vile di Cjargne) és un municipi italià, dins de la província d'Udine. És situat dins la Val Tagliamento, a la Cjargne. L'any 2007 tenia 2.234 habitants. Limita amb els municipis d'Enemonzo, Lauco, Raveo, Tolmezzo i Verzegnis.

## Administració

Llista d'alcaldes :
| Període | Identitat | Partit |
| 2004- | Arturo De Prato | Llista cívica |
# Guatlla pintada de Worcester

La guatlla pintada de Worcester (Turnix worcesteri) és una espècie d'ocell de la família dels turnícids (Turnicidae) que habita les praderies del nord de Luzon, a les Filipines.
# Charles Bouvard

Charles Bouvard (Montoire-sur-le-Loir, 1572 - París, 22 d'octubre de 1658) fou un metge i químic francès.

## Biografia

Charles Bouvard exercí com a professor de medecina al Col·legi Reial del 1625 al 1628. També estigué al servei del rei Lluís XIII com a metge, i fou superintendent del Jardí Reial de les Plantes Medicinals. Utilitzà el seu coneixement sobre les plantes per crear remeis a base de flors ordinàries. El seu nom s'associa a la planta Bouvardia ternifolia i al Cap Bouvard, a Austràlia Occidental.

## Referències

* ↑ (anglès) Mention de Charles Bouvard dans un document de l'Université de Californie Arxivat 2006-12-09 a Wayback Machine.
* ↑ (anglès) Citation sur un site anglophone Arxivat 2011-03-02 a Wayback Machine..
# Killing Me Softly

Killing Me Softly és una pel·lícula dirigida per Chen Kaige, estrenada el 2002. És l'adaptació cinematogràfica de la novel·la homònima escrita per l'autor britànic Nicci French.

## Argument

Alice Loudon porta una vida ordinària però feliç amb el seu company Jake al seu pis londinenc. Ella ocupa el lloc de dissenyadora de pàgines internet en una empresa d'informàtica. Tanmateix, un dia, es creua, anant al seu treball, amb un jove al carrer. Se sent de seguida atreta per la seva bellesa i el seu aspecte misteriós. Alice es deixa portar pel seu instint i, sense demanar-li el seu nom, el segueix fins al seu pis on fan l'amor sense parar. Aquest home estrany es diu Adam Tallis i ha salvat recentment la vida de diverses persones en una expedició de muntanya. Alice abandona llavors la seva relació còmoda i estable amb Jake per casar-se dos mesos més tard amb Adam. Tanmateix, no triga a tenir dubtes sobre la verdadera personalitat del seu nou amant assabentant-se de les defuncions sospitoses de tres de les seves antigues promeses.

## Repartiment

* Heather Graham: Alice Loudon
* Joseph Fiennes: Adam Tallis
* Natasha McElhone: Deborah Tallis
* Jason Hughes: Jake

## Referències

* ↑ «Killing Me Softly». The New York Times.

## Enllaços externs

* Fitxa pel·lícula